**SINTEZA**

*Obiecțiilor şi propunerilor (recomandărilor)*

*proiectul hotărârii Guvernului cu privire la modificarea unor hotărâri ale Guvernului*

|  |  |  |  |
| --- | --- | --- | --- |
| **Nr. d/o** | **Participantul la avizare (expertizare)/consultare publică** | **Conținutul obiecției/****propunerii (recomandării)** | **Argumentarea** **Ministerului Afacerilor Interne** |
| 1. | Cancelaria de StatNr. 29-69-1102615.11.2022 | **La proiectul hotărârii Guvernului:** |  |
| „În proiectul de hotărâre, trimiterile la actele normative ce se propun a fi modificate vor conține denumirea actului normativ, numărul şi prin bară anul, fără a indica data sau luna aprobării, iar textul „cu modificările și completările ulterioare urmează a fi substituit cu textul „cu modificările ulterioare”.”  | **Se acceptă.** Denumirea actelor normative a fost modificate, iar cuvântul „completările” a fost exclus în tot conținutul textului. |
| „La pct. 2 subpunctul 4) din proiect se propune revizuirea intenției de a exclude pct. 6 subpunctul 6) din anexa nr. 1 la Hotărârea Guvernului nr. 693/2017 cu privire la organizarea şi funcționarea Ministerului Afacerilor Interne, or, modificarea obiectivului nu duce la realizarea/excluderea automată a funcției pe domeniul de activitate.” | **Se acceptă.** Propunerile de modificare au fost excluse din conținutul proiectului HG, prin urmare a fost păstrată redacția actuală la pct.5 și 6 din anexa nr. 1 Hotărârea Guvernului nr. 693/2017 cu privire la organizarea şi funcționarea Ministerului Afacerilor Interne. |
| „Redacția propusă pentru subpunctele 5) și 7) din punctul 2, se propune a fi revăzută în sensul expunerii textului „secretar general adjunct al ministerului” după textul „secretar general al ministerului”.” | **Se acceptă.** Propunerile au fost acceptate, prin urmare proiectul HG a fost ajustat. |
| „Autorul a plasat anunțul privind inițierea elaborării proiectului hotărârii Guvernului pentru modificarea unor hotărâri ale Guvernului pe pagina www.particip.gov.md la 2 noiembrie 2022, însă fără a asigura posibilitatea accesării/vizualizării analizei de impact și a proiectului de hotărâre. Lipsa acestora face dificilă implicarea cetățenilor și organizațiilor interesate, generând nerespectarea normelor juridice prevăzute în pct. 11 subpct. 3) din Metodologia de analiză a impactului în procesul de fundamentare a proiectelor de acte normative, aprobată prin Hotărârea Guvernului nr. 23/2019 și în Legea nr. 239/2008 privind transparența în procesul decizional. Proiectul de hotărâre a Guvernului urmează a fi consultat până la înregistrarea de către Cancelaria de Stat cu Ministerul Finanțelor, în conformitate cu prevederilor pct. 11 subpunctul 21 ) lit. b) din Metodologia de analiză a impactului în procesul de fundamentare a proiectelor de acte normative, aprobată prin Hotărârea Guvernului nr. 23/2019.” | **Nu se acceptă.** Procedura a fost respectată potrivit art. 8 și 9 ale Legii nr.239/2008, dar și întru respectarea art. 20 al Legii nr. 100/2017.„Articolul 20. Etapele principale ale legiferării sunt următoarele: 1. publicarea anunţului privind iniţiativa de elaborare a actului normativ şi publicarea studiului de cercetare;
2. elaborarea proiectului actului normativ;
3. emiterea, aprobarea sau adoptarea actului normativ;
4. promulgarea, în cazul în care actul normativ este o lege;
5. publicarea actului normativ.

Etapelor prescrise de art.8 al Legea nr.239/2008:„Articolul 8. Etapele principale ale asigurării transparenţei procesului de elaborare a deciziilor sînt:1. informarea publicului referitor la iniţierea elaborării deciziei;
2. punerea la dispoziţia părţilor interesate a proiectului de decizie şi a materialelor aferente acestuia;
3. consultarea cetăţenilor,  asociaţiilor constituite în corespundere cu legea, altor părţi interesate;
4. examinarea recomandărilor cetăţenilor, asociaţiilor constituite în corespundere cu legea, altor părţi  interesate în procesul de elaborare a proiectelor de decizii;
5. informarea publicului referitor la deciziile adoptate.

Articolul 9. Anunţul referitor la iniţierea elaborării deciziei(1) După iniţierea procesului de elaborare a deciziei, autoritatea publică va plasa, în termen de cel mult 15 zile lucrătoare, anunţul respectiv pe pagina web oficială, îl va expedia imediat prin intermediul poştei electronice părţilor interesate, îl va afişa la sediul său într-un spaţiu accesibil publicului şi/sau îl va difuza în mass-media centrală sau locală, după caz.”(2) Anunţul referitor la iniţierea elaborării deciziei va conţine, în mod obligatoriu:a) argumentarea necesităţii de a adopta decizia;b) termenul-limită, locul şi modalitatea în care părţile interesate pot prezenta sau expedia recomandăric) datele de contact ale persoanelor responsabile de recepţionarea şi examinarea recomandărilor (numele şi prenumele, numărul de telefon, adresa electronică).” |
| 2. | Ministerul FinanțelorNr.08-06-717 din 14.11.2022 | „La punctul 2 din proiectul de hotărâre Referitor la subpunctul 5), pentru o expunere mai clară, se propune următoarea redacție „10. În cadrul Ministerului activează patru secretari de stat, care dețin funcție de demnitate publică, precum și un secretar general și un secretar general adjunct ai ministerului, care sunt funcționari publici de conducere de nivel superior, numiți în funcție pe criterii de profesionalism în conformitate cu Legea nr.158/2008 cu privire la funcția publică și statutul funcționarului public.”  | **Se acceptă.** Redacția propusă a fost acceptată pentru modificare. |
|  |  | ”La subpunctul 8), din punctul 132 se propune a fi exclus subpct. 1) și subpct 2). Subpunctul 1) se exclude sub aspect de a nu dubla informația expusă în punctul 10 din proiect. Astfel punctul 132 se propune a fi expus în următoarea redacție: „132 . Secretarul general adjunct al ministerului 1) Secretarul general adjunct al ministerului exercită următoarele atribuții: a) asigură coordonarea procesului de elaborare și de monitorizare a implementării cerințelor de aderare a Republicii Moldova la Uniunea Europeană; b) coordonează activitatea subdiviziunilor din subordine ale aparatului central al ministerului în vederea atingerii obiectivelor și realizării sarcinilor stabilite în cadrul implementării cerințelor de aderare a Republicii Moldova la Uniunea Europeană; c) asigură planificarea, monitorizarea, evaluarea și raportarea executării activităților privind implementarea cerințelor de aderare a Republicii Moldova la Uniunea Europeană; d) asigură elaborarea și avizarea proiectelor de acte normative în conformitate cu cerințele de aderare a Republicii Moldova la Uniunea Europeană, conform domeniilor de competență ale ministerului; e) exercită și alte atribuții în conformitate cu regulamentul de organizare și funcționare a ministerului ori delegate de către ministru. 2) Funcția de secretar general adjunct al ministerului poate fi instituită la propunerea ministrului, prin hotărâre de Guvern.” | **Se acceptă parțial.**Propunerea de a exclude subpct 1) s-a acceptat și acesta a fost exclus din conținutul proiectului HG.Ce ține de excluderea subpct.2), acesta se păstrează în redacția propusă, deoarece nu dublează, dar vine cu o competență nouă atribuită secretarului general adjunct de a asista ministru pe anumit domeniul încredințat. Atribuțiile acestuia au fost incluse expres din Legea 98/2012. |
|  |  | ”Suplimentar, punctul 13 din Anexa nr.1 la Hotărârea Guvernului 693/2017 cu privire la organizarea și funcționarea Ministerului Afacerilor Interne, se propune a fi completat cu o propoziție nouă cu următorul conținut: „Secretarul general adjunct al ministerului asistă ministrul în realizarea activităților privind implementarea cerințelor de aderare a Republicii Moldova la Uniunea Europeană și se subordonează secretarului general al ministerului.”. | **Nu se acceptă.** Punctul 132  propus în prezentul proiect HG, deja prevede relațiile de subordonare dar și domeniul atribuit secretarului general adjunct al ministerului, reieșind expres din Legea nr.98/2012.„132. Secretarul general adjunct al ministerului1) Secretarul general adjunct al ministerului asistă ministrul în realizarea activităților privind implementarea cerințelor de aderare a Republicii Moldova la Uniunea Europeană și se subordonează secretarului general al ministerului.” |
|  |  | ”Drept urmare, în contextul implementării hotărârii date începând cu anul 2022, pentru care mijloace financiare nu au fost planificate și alocate, asigurarea activității funcțiilor noi ce urmează a fi instituite, cu alocații suplimentare, urmează a se realiza în limita bugetului aprobat autorității pentru anul 2022. În acest context, și nota informativă a proiectului urmează a fi completată cu mențiuni privind „asigurarea implementării hotărârii în anul 2022 urmează a se efectua în limita alocațiilor aprobate prin Legea bugetului de stat pentru anul 2022 nr.205/2021.” Subsidiar, Analiza impactului de fundamentare precum și fundamentarea economico financiară prevede că redistribuirea celor 5 unități de personal din contul Ministerului va implica alocarea mijloacelor suplimentare de la bugetul de stat în sumă de 1.729,2 mii lei/anual. Astfel, la compartimentul dat, autoritatea urmează să revizuie și să actualizeze Analiza de impact a proiectului cu informațiile privind redistribuirea unităților de personal sub aspect de titlul funcției și cost per unitate de personal pentru a fi posibilă examinarea acestuia din perspectiva posibilităților bugetului de stat, întrucât impactul financiar calculat în sumă de 1.729,2 mii lei este supraestimat pentru asigurarea activității a doar 5 unități de personal. Urmare a celor expuse, precum și în scopul asigurării atribuțiilor și funcționalității Ministerului Afacerilor Interne, proiectul înaintat urmează a fi revizuit în contextul celor invocate.” | **Se acceptă.** Notă informativă și documentul de analiza de impact au fost ajustate, în următoarea redacție:„Impactul financiar al structurii organizatorice propuse pe Aparatul central al MAI constituie estimativ **1 729,21** mii lei mii lei anual, **dintre care 1 256,73 mii lei** constituie mijloacele financiare necesare pentru instituirea a **5 funcții noi** pentru asigurarea procesului de integrare europeană, iar **472,48 mii lei** constituie necesarul de mijloace financiare aferente reorganizării structurii.Este de menționat că deși majorarea efectivului limită a aparatului central cu 5 unități are loc din contul efectivului MAI, acesta totuși impune alocarea mijloacelor financiare suplimentare pentru salarizarea acestora, ori funcțiile care urmează a fi reduse se află sub moratoriu și nu sunt asigurate cu fond de salarizare.În această ordine de idei, reamintim că în notă informativă la proiectul HG, care modifică structura tip a ministerelor, s-a menționat despre necesitatea alocării mijloacelor financiare suplimentare pentru consolidarea capacităților autorităților publice pe componenta de integrare europeană, inclusiv pentru majorarea efectivului limită.” |

**Secretar de stat Daniella MISAIL-NICHITIN**